  Майя Бывальцева Грак ёросын 3,39 иськем гурт сюресэз шуркынмон пумозь лэсьтозы. Со сярысь ивортэ «Удмуртавтодорлэн» пресс-службаез. «Гурт сюресъёс» федерал программа улсын лэсьтӥськон 2017-тӥ арын 23-тӥ куартолэзе кутскиз. Вуоно сюрес Пор Вожой (Мари-Возжай) но Ӟанка (Гаранькино) гуртъёсты герӟалоз. Сюресчиос ву кошкон сӧзнэтэз лэсьтӥзы ни, ӝоген музъем ужъёсты быдэстозы: 57,4 сюрс кубометр сюй пӧлысь 40 сюрсэз вӧлдэмын ни. Собере сюрес вылэ векчиятэм изэн луоен суро шобрет вальыны кутскозы. Огкылъя сюресэз 2017-тӥ арын 30-тӥ шуркынмонозь усьтыны кулэ. Ивортонын пусъемын, Ӟанка гуртэ сюрес ӧвӧлэн тросэз отын улӥсьёс мукет интыосы кошкизы. Тегъёс: Авто Удмуртия сюресъёс гуртсюресъёс Нылпитворчествояюрт  